బల్లి కళ్యాణ్ చక్రవర్తి

బల్లి కళ్యాణ్‌ చక్రవర్తి ఆంధ్రప్రదేశ్ రాష్ట్రానికి చెందిన రాజకీయ నాయకుడు.  ఆయన మార్చి 2021లో ఎమ్మెల్యే కోటాలో ఆంధ్రప్రదేశ్ శాసనమండలికి ఎమ్మెల్సీగా ఎన్నికయ్యాడు.

రాజకీయ జీవితం
కళ్యాణ్‌ చక్రవర్తి తండ్రి బల్లి దుర్గాప్రసాద్‌ 2019లో జరిగిన లోక్‌సభ ఎన్నికల్లో తిరుపతి లోకసభ నియోజకవర్గం నుంచి వైసీపీ తరఫున ఎంపీగా గెలిచి 2020 సెప్టెంబర్‌లో కరోనా వైరస్ బారిన పడి చికిత్స పొందుతూ గుండెపోటు రావడంతో చైన్నైలోని ఓ ఆసుపత్రిలో మరణించాడు. ఆయన తన తండ్రి  హఠాన్మరణం తరువాత ప్రత్యక్ష రాజకీయాల్లోకి అడుగుపెట్టాడు. దుర్గా ప్రసాద్ కుటుంబాన్ని అన్ని విధాలా ఆదుకుంటామని ముఖ్యమంత్రి జగన్‌ హామీ ఇచ్చాడు. 

ఆంధ్రప్రదేశ్ శాసనమండలికి 2021లో ఎమ్మెల్యేల కోటాలో ఆరు ఎమ్మెల్సీ స్థానాలకు జరిగిన ఎన్నికల్లో కళ్యాణ్ చక్రవర్తిని వైఎస్సార్‌సీపీ తరపున ఎమ్మెల్సీ అభ్యర్థిగా ముఖ్యమంత్రి వై.ఎస్. జగన్మోహన్ రెడ్డి 25 ఫిబ్రవరి 2021న ఖరారు చేశాడు. ఆయన శాసనసభ్యుల కోటాలో ఎమ్మెల్సీగా ఏకగ్రీవం అయినట్లు 8 మార్చి 2021న ఎమ్మెల్సీ ఎన్నికల రిటర్నింగ్‌ అధికారి తెలిపాడు.ఆయన శాసనసభ్యుడిగా 1 ఏప్రిల్ 2021న ప్రమాణ స్వీకారం చేశాడు.

మూలాలు

1984 జననాలు
నెల్లూరు జిల్లా రాజకీయ నాయకులు
నెల్లూరు జిల్లా వ్యక్తులు